ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารพ.ศ.๒๕๕๓ ตามที่ได้มีประกาศกรมการขนส่งทางบก เรื่องหลักเกณฑ์การพิจารณาอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารพ.ศ. ๒๕๕๒ ลงวันที่ ๒ มีนาคม พ.ศ. ๒๕๕๒ ไว้แล้ว นั้นโดยที่เป็นการสมควรปรับปรุงหลักเกณฑ์การพิจารณาอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารตามกฎกระทรวงฉบับที่ ๑๐ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ เสียใหม่ให้มีความเหมาะสมยิ่งขึ้นอธิบดีกรมการขนส่งทางบกจึงออกประกาศกำหนดหลักเกณฑ์การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารไว้ดังต่อไปนี้ข้อ ๑ ประกาศนี้เรียกว่า ประกาศกรมการขนส่งทางบกเรื่องหลักเกณฑ์การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารพ.ศ. ๒๕๕๓ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศกรมการขนส่งทางบก เรื่องหลักเกณฑ์การพิจารณาอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารพ.ศ. ๒๕๕๒ ลงวันที่ ๒ มีนาคม พ.ศ. ๒๕๕๒ข้อ ๔ บรรดาระเบียบ ข้อบังคับ ประกาศหรือคำสั่งอื่นใดในส่วนที่กำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๕ การอนุญาตให้รถที่ใช้ในการขนส่งผู้โดยสารแก้ไขเพิ่มเติมหรือเปลี่ยนแปลงโครงคัสซีต้องเป็นไปตามหลักเกณฑ์ดังนี้ก. การตัดต่อโครงคัสซี(๑) รถที่มีโครงคัสซี (ChassisFrame) ต้องมีโครงคัสซีเดิมเป็นสาระสำคัญในการรับน้ำหนักรถดังนี้(๑.๑)โครงคัสซีเดิมจากผู้ผลิตที่เป็นชิ้นเดียวกันและมีหมายเลขคัสซีปรากฏอยู่ต้องมีความยาวเหลืออยู่เกินกว่าร้อยละ ๕๐ ของความยาวโครงคัสซีทั้งหมด(๑.๒) กรณีโครงคัสซีเดิมจากผู้ผลิตที่เป็นชิ้นเดียวกันและมีหมายเลขคัสซีปรากฏอยู่มีความยาวเหลืออยู่น้อยกว่าร้อยละ ๕๐ ของความยาวโครงคัสซีทั้งหมดการอนุญาตจะทำได้ต่อเมื่อมีเหตุผลความจำเป็นเนื่องจากสภาพโครงสร้างและการใช้งานของรถและโครงคัสซีส่วนนั้นต้องมีความยาวไม่น้อยกว่า ๑๓๐ เซนติเมตร ซึ่งเมื่อรวมกับความยาวโครงคัสซีเดิมจากผู้ผลิตส่วนอื่นๆ อีกไม่เกิน ๒ ส่วนแล้วต้องทำให้โครงคัสซีเดิมยาวเกินกว่าร้อยละ ๕๐ของความยาวโครงคัสซีทั้งหมดและต้องมีหนังสือรับรองชิ้นส่วนของโครงคัสซีเดิมจากผู้ที่ได้รับใบอนุญาตประกอบการขนส่งหรือเจ้าของรถด้วย(๑.๓) การแก้ไขเพิ่มเติมหรือเปลี่ยนแปลงความยาวสุดของรถให้ผิดแผกแตกต่างไปจากเดิมและทำให้รถมีความยาวเกินกว่า๑๐ เมตร ต้องเป็นรถที่ผู้ผลิตกำหนดให้มีน้ำหนักรวมสูงสุด (GVW)ไม่น้อยกว่า ๑๐,๐๐๐ กิโลกรัมหรือมีขนาดหน้าตัดของโครงคัสซีส่วนที่ใหญ่สุดมีความสูงไม่น้อยกว่า ๒๐๐ มิลลิเมตร(๒) รถที่มีโครงสร้างเป็นแบบโมโนค็อก (Monocoque)หรือแบบเซมิโมโนค็อก (Semi-Monocoque) ซึ่งใช้โครงสร้างตัวถังเป็นสาระสำคัญในการรับน้ำหนักรถต้องมีโครงสร้างส่วนที่รองรับน้ำหนักบริเวณเพลาล้อหน้า เพลาล้อท้ายหรือคู่ท้ายและส่วนที่มีหมายเลขคัสซีเป็นโครงสร้างเดิมเว้นแต่กรณีมีเหตุผลความจำเป็นเนื่องจากสภาพโครงสร้างและการใช้งานของรถที่จะต้องตัดต่อเปลี่ยนแปลงความยาวโครงสร้างส่วนใดส่วนหนึ่งโดยต้องเป็นไปตามหลักเกณฑ์ดังนี้(๒.๑)โครงสร้างส่วนที่รองรับน้ำหนักบริเวณเพลาล้อหน้า ให้สามารถตัดให้สั้นลงได้แต่ห้ามต่อโครงสร้างดังกล่าวให้ยาวออกไป(๒.๒)โครงสร้างส่วนที่รองรับน้ำหนักบริเวณเพลาล้อท้ายหรือคู่ท้ายให้ตัดต่อโครงสร้างดังกล่าวได้แต่ต้องเหลือโครงสร้างเดิมที่เป็นชิ้นเดียวกันยาวเกินกว่าร้อยละ ๕๐ ของบริเวณเพลาล้อท้ายหรือคู่ท้ายของรถนั้น(๒.๓) โครงสร้างส่วนที่มีหมายเลขคัสซีการตัดต่อเปลี่ยนแปลงความยาวเดิมต้องมีโครงสร้างส่วนที่มีหมายเลขคัสซีที่เป็นชิ้นเดียวกันเกินกว่าร้อยละ ๕๐ของส่วนนั้น(๒.๔)ต้องมีหนังสือรับรองชิ้นส่วนของโครงสร้างเดิมจากผู้ที่ได้รับใบอนุญาตประกอบการขนส่งหรือเจ้าของรถ(๒.๕) การแก้ไขเพิ่มเติมหรือเปลี่ยนแปลงความยาวสุดของรถให้ผิดแผกแตกต่างไปจากเดิมและทำให้รถมีความยาวเกินกว่า๑๐ เมตร ต้องเป็นรถที่ผู้ผลิตกำหนดให้มีน้ำหนักรวมสูงสุด (GVW)ไม่น้อยกว่า ๑๐,๐๐๐ กิโลกรัมหรือมีขนาดหน้าตัดของโครงคัสซีส่วนที่ใหญ่สุดมีความสูงไม่น้อยกว่า ๒๐๐ มิลลิเมตรข. การเปลี่ยนโครงคัสซี ต้องเป็นไปตามหลักเกณฑ์ดังนี้(๑)ต้องเป็นรถที่จดทะเบียนหรือเคยจดทะเบียนไว้แล้วตามกฎหมายว่าด้วยการขนส่งทางบก(๒)ต้องไม่เปลี่ยนเครื่องกำเนิดพลังงานในคราวเดียวกัน(๓) โครงคัสซีที่นำมาเปลี่ยน ต้องเป็นชนิด (Maker)เดียวกับโครงคัสซีรถเดิมที่จดทะเบียนไว้และต้องไม่มีการต่อโครงคัสซีนั้น(๔) ต้องไม่ทำให้รถนั้นเปลี่ยนแปลงไปเกินกว่าเกณฑ์ที่กำหนดดังนี้(๔.๑) ความยาวสุดของรถเปลี่ยนแปลงจากประวัติรถเดิมไม่เกินร้อยละ ๕(๔.๒) น้ำหนักรถเปลี่ยนแปลงจากที่จดทะเบียนไว้ไม่เกินร้อยละ ๒๐(๔.๓) น้ำหนักรวมสูงสุด เปลี่ยนแปลงจากเดิมไม่เกินร้อยละ๒๕ ของน้ำหนักรวมสูงสุดที่จดทะเบียนไว้ค. การเปลี่ยนเครื่องกำเนิดพลังงานเครื่องกำเนิดพลังงานที่นำมาเปลี่ยนต้องมีอัตรากำลังขั้นต่ำไม่น้อยกว่า ๕กิโลวัตต์ต่อตันของน้ำหนักรวมสูงสุดข้อ ๖ รถที่ใช้ในการขนส่งผู้โดยสารมาตรฐาน ๑มาตรฐาน ๒ และมาตรฐาน ๔ ที่มีความสูงเกินกว่า ๓.๖๐ เมตรต้องนำรถเข้าตรวจและทดสอบการทรงตัวของรถโดยใช้อุปกรณ์ทดสอบการทรงตัว (Tilt-TableTest) ตามหลักเกณฑ์ วิธีการเงื่อนไขและระยะเวลาที่กรมการขนส่งทางบกประกาศกำหนดข้อ ๗ รถที่เคยได้รับการอนุญาตให้แก้ไขเพิ่มเติมหรือเปลี่ยนแปลงโครงคัสซีไว้แล้วการขออนุญาตแก้ไขเพิ่มเติมหรือเปลี่ยนแปลงโครงคัสซีครั้งใหม่ต้องเป็นไปตามเงื่อนไขดังนี้(๑)กรณีโครงคัสซีจากบริษัทผู้ผลิตที่เป็นชิ้นเดียวกันและมีหมายเลขคัสซีปรากฏอยู่หรือกรณีโครงสร้างส่วนที่รองรับน้ำหนักมีความยาวเหลืออยู่ตามหลักเกณฑ์ที่กำหนดไว้ในข้อ๕ ให้พิจารณาอนุญาตให้แก้ไขเพิ่มเติมหรือเปลี่ยนแปลงสภาพรถเป็นมาตรฐานอื่นได้ทุกมาตรฐาน(๒)กรณีโครงคัสซีจากบริษัทผู้ผลิตที่เป็นชิ้นเดียวกันและมีหมายเลขคัสซีปรากฏอยู่มีความยาวเหลืออยู่น้อยกว่าร้อยละ ๕๐ และมิได้อยู่ในหลักเกณฑ์ที่กำหนดไว้ในข้อ ๕ก. (๑) (๑.๒)ให้พิจารณาอนุญาตให้แก้ไขเพิ่มเติมหรือเปลี่ยนแปลงสภาพรถเป็นมาตรฐานอื่นได้ทุกมาตรฐานยกเว้นมาตรฐาน ๔ประกาศณ วันที่ ๒๑ กันยายน พ.ศ. ๒๕๕๓ชัยรัตน์สงวนชื่ออธิบดีกรมการขนส่งทางบกปริยานุช/ผู้จัดทำ๑ พฤศจิกายน๒๕๕๓ณัฐวดี/ตรวจ๑พฤศจิกายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๒๔ ง/หน้า ๓๙/๒๖ ตุลาคม ๒๕๕๓